Torstein Aagaard-Nilsen

Torstein Aagaard-Nilsen (født i Oslo den 11. januar 1964) er en norsk komponist, dirigent, produsent og musikkpedagog, oppvokst i Kabelvåg. 

Han er utdannet ved Universitetet i Bergen og Bergen Musikkonservatorium (1986–90). Han var leder for Bergensavdelingen av Ny Musikk fra 1990 til 1994 og etablerte Autunnale-festivalen samme sted. Han har vært dirigent for skolekorps og amatørkorps og lektor ved Manger Folkehøgskule, og skrevet pliktnummer for NM og EM i Brassband. Siden 2003 styremedlem i Norsk Komponistforening.

Verk som representerer Aagaard-Nilsens fokus på å uttrykke narrative og visuelle aspekter i en tilnærmet impulsiv form, inkluderer Fabula I og Fabula II (1996), Sinfonietta (1998) og The Season of Blue Lights (2008) komponert for BIT20 Ensemble. Et sterkere fokus på ekspressive elementer i Aagaard-Nilsens komposisjoner finner man i verk som Pierrot´s Lament (Concerto for Euphonium and Orchestra) , urfremført i 2001 med Lahti Symphony Orchestra. Trompetkonserten Blue Phrases (2007), sinfoniettaverket The Season of Blue Light og kvartetten Blue Fragments (2008) er andre sentrale eksempler på Aagaard-Nilsens ekspressive fokus, mens Orkesterverket Boreas Sings (2012) representerer en ny retning der et spekter av farger og dansende rytmer blir tydelige. I 2014 var verket Boreas Blæs (2014), urfremført av Nordnorsk Opera og Symfoniorkester, med å åpne konserthuset Stormen i Bodø.

I mars 2016 ble Aagaard-Nilsen tildelt Musikkforleggerprisen i kategorien årets verk, klassisk/samtidsmusikk for stykket «Dirty Dancing» komponert for og urfremført av Christiania Blåseensemble i 2015. Han ble også nominert i samme kategori for «Boreas Syng (Boreas Sing)» samme år, og for «Three Fancies For Wind Ensemble» i 2023.

Verker og utgivelser 
 Arctic Landscape, uframført av Forsvarets Musikkorps Vestlandet og Marinemusikken, dirigent Karl Ole Midtbø (1992).
 Avgarde, klavermusikk sammen med Ketil Hvoslef, Jostein Stalheim og Knut Vaage, fremført av Einar Røttingen.
 Konsert for Cello og Orkester, urfremført med Aage Kvalbein som solist (1995)
 Seid, pliktnummer ved europamesterskapet for brassband 1996, vunnet av Yorkshire Building Society Band
 Konsert for Trompet og Strykeorkester, urfremført med Ole Edvard Antonsen (1996)
 Konsert for Trombone og Strykeorkester, urfremført med Jesper Juul Sørensen som solist (1998)
 Konsert for Euphonium og Orkester, urfremført i 2001 i Lahtis, Finland av Lahti Symphony Orchestra med engelske Steven Mead som solist og dirigent Osmo Vänskä.
 Konsert for Tuba og Orkester, komponert i 1997, fikk sin urfremføring av Trondheim Symfoniorkester i april 2003 med Frode Amundsen som solist.
 Awakening, plate med Stavanger Brass Band/Jim Gourlay (1999)
 Fanfares and Fairytales, trombonekonsert uroppført i Malmö, med PK Svensen som solist (2005)
 Graffiti, plate innspilt av Manger Musikklag, produsert av Aagaard-Nilsen. 
 Singing Landscape, med Bodø Sinfonietta, dirigert av Thomas Rimul (Euridice, 2003)
 Dynamis, plate med Manger Musikklag/Bjørn Sagstad (2009)
 Fabellandet, urfremført av Ung Symfoni, dirigert av Kjell Seim (2011)
 Boreas Sings, urfremført av Nordnorsk Opera og Symfoniorkester (2012)
 Le Cuirassè Potemkine, urfremført av Orchestre Régional de Basse-Normandie (2014)
 Boreas Blæs, urfremført av Nordnorsk Opera og Symfoniorkester dirigert av Christian Lindberg (2014)
 Dirty Dancing, urfremført av Christiania Blåseensemble dirgert av Peter Szilvay (2015)
 Musical Doodle I (2015)
 Wind Doodles for Wind Quintet (2016)
5 Sanger til dikt av Stein Mehren for messosopran og orkester. Meiningen Hoffkapell, dirigert av Philippe Bach. Solist Carolina Krogius (2016-17)

Referanser

Eksterne lenker 
 http://www.torsteinaagaardnilsen.no/
  Verkliste fra NB noter

Norske musikkpedagoger
Norske komponister
Personer fra Vågan kommune
Fødsler i 1964